**Všeobecné záväzné nariadenia č. 3/2016 o zabezpečení odvádzania odpadovej vody verejnou kanalizáciou v k. ú. obce Sihelné v mieste, kde je verejná kanalizácia vybudovaná**

Obecné zastupiteľstvo v Sihelnom podľa § 6 zákona č. 369/1990 Zb. o obecnom zriadení v znení neskorších zmien a doplnkov a v súlade s § 23 od. 2 zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších zmien a doplnkov (ďalej len zákon o VV a VK)

 **v y d á v a**

**VŠEOBECNÉ ZÁVÄZNÉ NARIADENIE**

(ďalej len „VZN“)

**I.**

**Účel úpravy**

Účelom VZN je zabezpečenie odvádzania a čistenia odpadovej vody, ktorá vzniká v nehnuteľnostiach v k. ú. obce Sihelné, prostredníctvom verejnej kanalizácie vybudovanej v rámci stavby „Zásobovanie vodou a kanalizácia Oravského regiónu, etapa II.“, spôsobom v súlade so zákonom o VV a VK.

**II.**

**Uloženie povinnosti vlastníkovi nehnuteľnosti**

Obec Sihelné ukladá v súlade s § 23 ods. 2 zákona o VV a VK vlastníkovi nehnuteľnosti nachádzajúcej sa v k. ú. obce Sihelné v mieste verejnej kanalizácie vybudovanej v rámci stavby „Zásobovanie vodou a kanalizácia Oravského regiónu, etapa II.“, na ktorej vznikajú odpadové vody povinnosť:

- zabezpečiť odvádzanie odpadovej vody prostredníctvom verejnej kanalizácie vybudovanej v obci,

- za tým účelom splniť technické podmienky Oravskej vodárenskej spoločnosti a.s., ktoré sú prevádzkovateľom verejnej kanalizácie, týkajúce sa najmä miesta a spôsobu pripojenia nehnuteľnosti na verejnú kanalizáciu,

- uzatvoriť zmluvu o pripojení a zmluvu o odvádzaní odpadovej vody s prevádzkovateľom verejnej kanalizácie.

Povinnosť neplatí pre vlastníka nehnuteľnosti, ktorý má vydané povolenie príslušného orgánu štátnej správy na iný spôsob nakladania s odpadovými vodami, t. j. povolenie Okresného úradu Námestovo, odbor starostlivosti o životné prostredie vydané na vypúšťanie odpadových vôd do povrchových alebo podzemných vôd v súlade s § 17, 37, 38 zákona 364/2004 Z.z. o vodách v znení neskorších predpisov.

**III.**

**Ukončenie doby**

Obec Sihelné ukladá vlastníkovi nehnuteľnosti splniť povinnosti uvedené v bode 2 tohto VZN najneskôr v lehote do **365 dní** od vydania užívacieho povolenia na skúšobnú prevádzku. V prípade nesplnenia povinnosti vlastníkom nehnuteľnosti v stanovenom rozsahu a termíne, prevádzkovateľ verejnej kanalizácie predloží podnet na správne konanie za porušenie zákona o VV a VK na Okresný úrad Námestovo, odbor starostlivosti o životné prostredie.

**IV.**

**Schválenie a účinnosť**

Toto VZN bolo schválené Obecným zastupiteľstvom v Sihelnom dňa 16. 12. 2016 uznesením č. E/6

Návrh VZN bol vyvesený dňa: 2. 12. 2016

Návrh VZN bol zvesený dňa: 16. 12. 2016

VZN bolo zverejnené: 19. 12. 2016

VZN bolo zvesené: 3. 01. 2017

VZN nadobúda účinnosť: 3. 01. 2017

.............................................

Mgr. Ľubomír Piták

 starosta obce